ทองปิดร่วง 6.5 ดอลล์
สัญญาทองคำตลาดนิวยอร์กปิดร่วงลง6.5 ดอลล์ที่ 1,377.6 ดอลลาร์/ออนซ์ตลาดจับตาเบอร์นันเก้แถลงคองเกรส
22 พ.ค. 2556

สัญญาทองคำตลาดนิวยอร์กปิดร่วงลง6.5 ดอลล์ที่ 1,377.6 ดอลลาร์/ออนซ์ตลาดจับตาเบอร์นันเก้แถลงคองเกรส
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 6.5 ดอลลาร์ หรือ 0.47% ปิดที่ 1,377.6 ดอลลาร์/ออนซ์
สัญญาโลหะเงินส่งมอบเดือนก.ค.ปิดที่ 22.455ด อลลาร์/ออนซ์ ลดลง 12.7 เซนต์ ส่วนสัญญาโลหะทองแดงส่งมอบเดือนก.ค.ลดลง 1.65 เซนต์ ปิดที่ 3.3435 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,458.40ด อลลาร์/ออนซ์ ร่วงลง 26.20 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 748.10 ดอลลาร์/ออนซ์ ร่วงลง 2.65 ดอลลาร์
นักลงทุนรอดูถ้อยแถลงของนายเบน เบอร์นันเก้ ประธานเฟด เกี่ยวกับแนวโน้มเศรษฐกิจสหรัฐต่อคณะกรรมาธิการร่วมด้านเศรษฐกิจของสภาคองเกรส ในวันนี้ ตามเวลาท้องถิ่น และในวันเดียวกันนั้น เฟดจะเปิดเผยรายงานการประชุมนโยบายการเงินของเฟดประจำวันที่ 30 เม.ย.-1 พ.ค. ซึ่งจะตรงกับเวลาเช้าตรู่ของวันพฤหัสบดีที่ 23 พ.ค.ตามเวลาไทย
ตลาดได้รับแรงกดดันจากสกุลเงินดอลลาร์สหรัฐที่แข็งค่าขึ้นเมื่อเทียบกับเงินเยนเมื่อวานนี้ โดยในช่วง 6 เดือนที่ผ่านมานั้น เงินเยนร่วงลงไปแล้วกว่า 30%
อย่างไรก็ตาม สัญญาทองคำได้รับแรงหนุนในระหว่างวันหลังจากนายเจมส์ บุลลาร์ด ประธานเฟดสาขาเซนต์หลุยส์ กล่าวสุนทรพจน์ในการประชุมแห่งหนึ่งที่เมืองแฟรงค์เฟิร์ต ประเทศเยอรมนีว่า เฟดควรจะเดินหน้าใช้มาตรการ QE ต่อไปเพื่อกระตุ้นการฟื้นตัวของเศรษฐกิจสหรัฐ